ས་བརྒྱ་དོན་གཉིས་དོན་གསུམ་་
གཉིས་ཀར་གསལ། ཅོ་པར་ཆ་བའི་བརྒྱ་དང་བཅུ་བའི་རྒྱབ་གཟིགས་ཐིག་འཕྲེང་
167

གསུམ་པའི་མཇུག་ཏུ།
དེ་བཞིན་གཤེགས་པ་ཞེས་པ་ནས་བཅུ་གཅིག་པའི་ཐིག་
འཕྲེང་བཞི་པའི་མགོར། ཡོངས་སུ་གནོན་པའི་རྟོགས་པའི་སྙིང་པོ་ཞེས་བྱའོ།།
ཞེས་པའི་མ་ཡིག་འཕྲེང་བཅུ་དྲུག་ཙམ་ལྷག་པ།
སྣར་ཐང་ཆ་པའི་བརྒྱ་དང་
བདུན་པའི་རྒྱབ་གཟིགས་ཐིག་འཕྲེང་དྲུག་པ་དང༌། སྡེ་དགེ་ཡ་པའི་ཉིས་བརྒྱ་དང་
བདུན་གྱི་ངོར་མེད་པ་ཚིག་མཚམས་ཡང་འགྲིགས་པ་ལྟར་སྣང་པས་ཅོ་པར་ལ་ལྷག་་
གམ། གཞན་གཉིས་ལ་ཆད་དམ་བརྟག འདུལ་བ། ཅོ་པར་ཇ་བའི་བརྒྱ་དོན་
གཅིག་པའི་རྒྱབ་གཟིགས་ཐིག་འཕྲེང་དྲུག་པ། ཞིང་ཆེས་བཟང་པ་གཞན་ཡོད་དམ།།
དེས་སྨྲས་པ། ཞེས་པའི་མཚམས་ནས་ཅང་མི་སྨྲའོ། །ཞེས་པའི་བར་ཤོག་གུ་གཅིག་
ལྷག་ཙམ་ཆད་པ་སྣར་ཐང་ཇ་བའི་ཉིས་བརྒྱ་བཅུ་གཉིས་པའི་ཉིན་ངོའི་ཐིག་འཕྲེང་
དང་པོ་ནས་བཟུང་བཅུ་གསུམ་པའི་ཉིན་ངོའི་ཐིག་འཕྲེང་བདུན་པའི་བར་གསལ།
འདུལ་བ། ཅོ་པར་ ད དུམ་ཉིས་བརྒྱ་བཅུ་གསུམ་པར་ཆད་པ། སྡེ་དགེ་ད་དུམ།
ཉེར་དྲུག་པར་གསལ། ཅོ་པར་ན་བའི་ཉིས་བརྒྱ་ང་གཉིས་པ། སྡེ་དགེའི་བརྒྱ་ང་
གཉིས་ང་གསུམ་པ་དང་བསྡུར་ཚེ་ཅོ་པར་ལ་ཆད་པ་འདྲ། སྤྱིར་པར་གྱི་རིགས་ལ་
དག་ཐོན་དཀའ་ཞིང་ཁྱད་པར་དུ་བཀའ་འགྱུར་རིན་པོ་ཆེའི་གླེགས་བམ་གྱི་ཚོགས་་་
རྒྱ་ཆེ་བས་ཆད་ལྷག་དང་འཁྲུགས་བསྡེབས་ཀྱི་སྐྱོན་སྲིད་པ་གཞིར་བཅས། གོང་དུ་
བྲིས་པ་འདི་རྣམས་ཀྱང་འབྲང་བ་བཀའ་འགྱུར་པས་ཆོས་འདིའི་བཀླག་ལུང་གནང་
སྐབས་འཆད་ཉན་པ་རྣམས་ཀྱིས་རེག་ཟིག བྱས་པ་དང་བསྟུན། ཆད་བསབས་
གང་ལྕོགས་བགྱིས་ཤིང་འཁྲུགས་པ་དང་ལྷག་པའི་སྐོར་ལུང་སྐབས་རང་སོར་འཇོག་
པ་ལས་བཅོས་བསྒྱུར་མ་བྱས། སྔར་གྱི་རེག་ཟིག་དེ་ལའང་མཐའ་གཅིག་ཏུ་ཚད་
ཐུབ་བྱེད་མི་རུང་བ་མྱོང་བས་གྲུབ་ཅིང་། ད་ལམ་ཡང་ཞིབ་བསྡུར་གྱིས་དག་ཐེར་ཞེ་
གཙང་བ་ཞིག་བྱེད་མ་ཐུབ། སླད་མར་འདི་ཉིད་འཆད་ཉན་བྱེད་མཁན་རྣམས་ཀྱིས་
དགོངས་འཇགས་ཞིབ་མོ་གནང་བ་དང་། སྤྱིར་ཡང་དུས་འདིར་ཆོས་མིན་དང་དོན་
མེད་ཀྱི་བྱ་བའི་རིགས་གློ་བུར་དུ་སྤང་ལ་ཤ་མོ་བརྡོལ་བ་བཞིན་འབྱུང་ཞིང་།
ཡ་
168

རབས་ཀྱི་ལུགས་སྲོལ་དང་རྣམ་པར་དག་པའི་ཆོས་རྒྱུན་བཟང་པོ་མཐའ་དག་ཐན་་་
དུས་ཀྱི་སྤྲིན་བཞིན་ལོ་ཟླ་རེར་ཡང་དབྱིངས་སུ་ནུབ་པ་རིག་པར་བྱས་ནས་རང་
གཞན་དང་བསྟན་པ་ལ་ཕན་པར་དགོངས་པ་རྣམས་ཀྱིས་བརྩོན་འགྲུས་དང་སྙིང་་་་
སྟོབས་ཅི་ཡང་བསྐྱེད་དགོས་པ་ནི། ཇི་སྐད་དུ། ཕྱག་ན་པདྨོ་བློ་བཟང་རྒྱ་མཚོས། །
མཁས་གྲུབ་རྒྱུ་སྐར་ལྟར་བྱོན་ལུང་རྟོགས་ཆོས། །དབྱར་མཚོའི་རྗེས་འགྲོ་འཕེལ་ཚེ་
འབད་ཅི་དགོས། །རྒྱལ་བསྟན་ནུབ་ཁའི་དུས་འདིར་བརྩོན་འགྲུས་གོ །གྱོན་ན་
གཅིག་ཏུ་བསྟན་ལ་བྱ་བ་ཆེ། །ཞེས་བཀའ་སྩལ་པ་ལྟར་རོ།།
སྨྲས་པ། ཚོགས་གཉིས་མི་ཟད་ཕྲ་རབ་རྡུལ་སྙེད་ཀྱིས། །ཟག་པ་མེད་པའི་ཡོན་
ཏན་ནམ་མཁའི་མཐའ། །གཡོ་པའི་སྐུ་གསུམ་ཁོར་ཡུག་སྣང་བ་ཅན། །རྣམ་འདྲེན་
དོན་ཀུན་གྲུབ་ཅེས་རང་སྒྲ་རྒོད། གང་དེས་སྔོན་རབས་བགྲང་བར་མི་སྤོབས་པའི། །
རྒྱལ་སྲས་མྱུ་གུའི་ཕྲེང་བ་རིམ་བཟུངས་ཚེ། །རླབས་ཆེན་བསོད་ནམས་ག་བུར་
བརྩེགས་པའི་རྡུལ། །བདེ་བླག་བཟླུམས་པའི་མཐའ་ནི་གཞལ་ཡོད་མིན། །ནམ་ཞིག་
འོག་མིན་ཆོས་ཀྱི་སྐྱེད་ཚལ་དུ། །ཕན་བདེ་གྲིབ་བསིལ་རྫོགས་པའི་དཔག་བསམ་
ལྗོན། །ངེས་པ་ལྔ་དང་ལྡན་པའི་རྒྱལ་བ་ཆེར། །རང་བྱུང་ཚུལ་གྱིས་མངོན་པར་
དབང་ཡང་བསྐུར། །དེའི་ཚེ་ས་སྟེང་རྫིང་བུ་ཇི་སྙེད་པར། །འབད་མེད་ཟླ་བའི་སྣང་
བརྙན་གསལ་བ་བཞིན། །གང་འཚམས་སྒྱུ་འཕྲུལ་དྲ་བའི་རོལ་གར་ནི། །བརྟན་
གཡོའི་གྲངས་ལས་ཉུང་བ་ག་ལ་ཞིག
།རེ་ཞིག་འཛམ་གླིང་མཐའ་གྲུ་ཡངས་པའི་
ལྟོར། །མཚན་དཔེ་གསལ་བའི་ལང་ཚོ་ཕྱོགས་རྫོགས་པའི། །མཆོག་གི་སྤྲུལ་སྐུ་ངུར་
སྨྲིག་བླ་གོས་ཅན། །སྐྱེ་རྒུའི་མིག་གི་བདུད་རྩི་ཉིད་དུ་བྱོན། །བཅུ་གཉིས་མཛད་པའི་
རྒྱུད་མང་རེ་རེ་ཡང་། །འགྲོ་ཀུན་བདེ་བའི་ཐབས་ལ་མཐུ་ཆེ་ཡང༌། །ཡང་དག་ཐར་
ལམ་ཇི་བཞིན་མཚོན་པའི་སྒྲ། །བརྒྱད་ཁྲི་བཞི་སྟོང་ཚངས་པའི་དབྱངས་ཁོ་ན།
ཆོས་འཁོར་རིམ་གསུམ་གསེར་སྦྱངས་འཁོར་ལོའི་ཕུལ། །ཆོས་རབ་ཡང་སྙིང་རྒྱུད་སྡེ་
རྣམ་བཞིའི་མཛོད། །ཆོས་ཚུལ་མི་བརྗེད་གསང་འཛིན་དབང་པོ་དང༌། །ཆོས་ཉིད་
169

མངོན་གཟིགས་འཕགས་ཆེན་དུ་མས་བསྡུས། །རྒྱལ་དང་རྒྱལ་སྲས་རྩོད་བྲལ་མཁས་
པའི་ཞལ་སྒོ་མ་ལ་ཡ་ཡི་རིར། །ཉེ་བར་བརྡར་བའི་བཀླག་ལུང་བསུང་ཞིམ་སྲིད་ཞིའི་
གདུང་བ་འཕྲོག་པའི་སྨན།
།འཕགས་ཡུལ་ལྷ་ཡི་རི་བོའི་ཁོང་དང་གངས་ལྗོངས་
ཡངས་པའི་ཚལ་རྣམས་སུ། །བར་མཚམས་མེད་པར་ཀུན་བཟང་སྤྲིན་ལྟར་ཁྱབ་པའི་
རི་མོ་རིང་ནས་གསལ། །འཇིགས་མེད་ཐུགས་བསྐྱེད་དཔུང་བ་བརྟན་པའི་ཁར། །
དེ་ལྟའི་ལུང་ཆོས་བསྟན་པའི་ཀ་བ་ཆེ།
།མཐོ་བ་བཏེགས་པའི་འཕྲིན་ལས་གྲིབ་
བསིལ་བ། །རྒྱ་མཚོའི་རླབས་བཞིན་བདག་བློའི་དཔལ་དུ་སྨིན། །འདི་ཀོ་གསེར་
དངུལ་མུ་ཏིག་བཻཌཱུརྱ། །ནོར་བུའི་ཅོད་པན་བརྒྱ་བྱིན་ཚངས་པའི་དཔལ། །བསྐལ་
བར་མྱོང་བའི་བདེ་སྐྱིད་ཟླ་བའི་རླབས། །འབུམ་ཕྲག་གིས་ཀྱང་ཆ་ཙམ་བསྒྲུན་ཡོད་
མིན། །ཆོས་དཀར་བདུད་རྩིའི་རྒྱུན་བཟང་འཛག་པ་ལ། །ས་གསུམ་སྣང་བ་དཀར་
པོའི་དཔལ་ལྡན་པ། །ཚུལ་འདིའི་འཆད་ཉན་དག་ལ་རག་ལས་པས། །བསྟན་ལ་
ཕན་པར་དགོངས་རྣམས་འབད་པར་རིགས། །ཚད་ཐུབ་ཚད་མའི་སྐྱེས་བུ་ཕལ་ཆེར་
འདས། །ལེགས་སྤྱོད་ལེགས་པའི་ལམ་སྲོལ་ཅི་ཡང་ནུབ། །ངན་པའི་ངན་མཚང་
ཉིན་བཞིན་ཀློང་དུ་རྡོལ། །ཀྱེ་མ་ཀྱེ་ཧུད་བསྟན་བའི་ཐ་ལ་བབས། །དེ་ཕྱིར་བློ་
གསལ་སྐལ་བཟང་ལྡན་པའི་ཚོགས། །ཚོགས་གཉིས་རིན་ཆེན་འཕན་པ་མེད་པའི་
ནོར། །ནོར་གྱི་ཕུལ་དུ་འདྲེན་པའི་བཤད་སྒྲུབ་འདི། །འདི་ཀོ་འབད་པའི་བརྩོན་པ་
སྟེང་ལ་བསྟེན། །ཕ་མེས་ཁྱད་ནོར་བདུད་རྩིའི་ཀླུང༌། །ཆ་ཤས་ཙམ་ཡང་རྒྱུན་ཆད་
ཅིང་།
།མ་དག་དྲི་མར་བཅས་པའི་རྒྱུན། །གཉིས་ཀའང་བསྟན་པའི་སད་དུ་
འཁུམས། །དེ་ཕྱིར་ཆོས་ཚན་སོ་སོའི་ཁང༌། །བརྒྱུད་རིམ་ནོར་བུའི་བ་གམ་ཅན། །
འདི་ལྟའི་བྱི་དོར་གཙང་བའི་ལས། །འོས་པའི་འབད་པ་བདག་གིས་བྱས། ། །དགེ་
ལེགས་འོ་མའི་ཆབ་རྒྱུན་ལྷག་བསམ་ཡུར་བར་ཉེར་དྲངས་ཏེ། །ཉེས་པའི་དྲི་མ་དག་
བྱེད་ཚད་མར་གྱུར་པ་གང་བསགས་པས། །སྐྱེ་རྒུའི་ཕན་བདེའི་གཞི་རྩ་ཐུབ་བསྟན་
པདྨའི་འཁྲི་ཤིང་ཆེ། །རྒྱས་པའི་དཔལ་ཡོན་དམ་པ་ནམ་མཁའི་མཐར་ཡང་ངོམ་
170

གྱུར་ཅིག །ལུང་ཆོས་རྒྱུན་བཟང་ཆུ་བོ་རྣམ་བཞིའི་ཆབ། །འདི་ཉིད་བརྒྱུད་ལྡན་
དམ་པའི་ཞལ་སྒོ་ལས། །ཕན་བདེའི་གསེར་གྱི་ཕྱེ་མ་འགྲེམ་བཞིན་དུ། །གཡས་
འཁྱིལ་ལང་ཚོ་ཕྱོགས་སུ་རྒྱས་གྱུར་ཅིག །སྐྲ་རྩེ་ཁྱོན་ལ་དུས་གསུམ་སངས་རྒྱས་ཀྱི། །
སྒྱུ་འཕྲུལ་དྲ་བའི་ཞིང་ཁམས་འབྱམས་ཀླས་པར།
།ཅིག་ཆར་སྤྲུལ་བའི་བཀོད་པ་
བགྲང་ཡས་ཀྱིས། །མང་ཐོས་འཕགས་པའི་གོ་འཕང་བདག་གྲུབ་ཤོག །སྐུ་ཡི་བ་སྤུ་
རེར་ཡང་ཞིང་རྡུལ་གྱི། །རྒྱལ་བ་རྒྱ་མཚོའི་དཀྱིལ་འཁོར་མངོན་རྫོགས་པ། །མཐའ་
དག་མིག་གི་བདུད་རྩི་ཉིད་གྱུར་ནས། །གསུང་དབྱངས་རྣ་བའི་བཅུད་དུ་སྨིན་གྱུར་
ཅིག །ཡེ་ཤེས་མེ་ལོང་གཅིག་ཏུའང་མདོ་སྔགས་ཀྱི། །ཟབ་གསང་ཆོས་ཚུལ་མ་ལུས་
འགོག་མེད་དུ། །འཆར་བའི་ཏིང་འཛིན་བྱེ་བ་སྒོ་མོ་བརྒྱ། །ཅིག་ཆར་གྲོལ་བའི་དགེ་
མཚན་མངོན་གྱུར་ཤོག །སྣང་བཞིན་སྟོང་བ་སྤྲོས་བྲལ་ཆོས་ཀྱི་དབྱིངས། ། །སྟོང་
བཞིན་སྣང་བ་ཀུན་རྫོབ་སྒྱུ་མའི་འཕྲུལ། །ཚུལ་བཞིན་མངོན་རྟོགས་རྒྱལ་སྲས་དམ་
པའི་གྲྭར། ། །ཇི་བཞིན་སྟོན་པའི་དཔའ་བོར་གྱུར་ཅིག་གུ །ཀུན་རྟོག་གདེངས་ཀ་
ལྡན་པའི་སྲོག་ཟོས་པས། །མི་ཤིགས་ལྷན་ཅིག་སྐྱེས་པ་བཞི་ཡི་ཁམས། །གནས་
འགྱུར་སྐུ་གསུམ་ཙིནྟ་མ་ཎིའི་དཔྱིད། །སྨིན་བྱེད་གསང་བ་སྤེལ་བའི་དཔལ་ཐོབ་
ཤོག །བཤད་སྒྲུབ་རང་རྩལ་རྒྱས་པའི་བཞིན་རས་ཅན། །བུ་སློབ་སྐྱེ་རྒུའི་འདྲེན་པ་
འདི་རྣམས་ཀྱིས། །བཀླག་ལུང་འདིས་མཚོན་ལུང་རྟོགས་ཕོན་པོའི་དར། །ཕྱོགས་
དུས་ཀུན་ཏུ་གཡོ་མེད་སྒྲེང་གྱུར་ཅིག །ཚུལ་འདི་ཡིས་ཀྱང་སྲིད་ཞིའི་མུན་འཕྲོག་
།་འཇམ་མགོན་རིང་ལུགས་སྣང་བའི་མུ་འཁྱུད་ཀྱིས། །ཕན་བདེའི་པདྨོ་
ནས།
བཞད་པའི་དགའ་སྟོན་ལ། །འགྲོ་ཀུན་རྟག་ཏུ་རོལ་བའི་བཀྲ་ཤིས་ཤོག།
ཅེས་བཀའ་འགྱུར་རིན་པོ་ཆེའི་ཐོབ་ཡིག་གསལ་བར་བཀོད་པ་བདེ་གཤེགས་ཐུབ་ཆེན་མཉེས་བྱེད་ཀུན་་་
བཟང་མཆོད་སྤྲིན་ཞེས་བྱ་བ་འདི། སྤྱིར་འདི་འདྲའི་རིགས་ལ་བརྒྱུད་ པ་གསལ་བོ་ངེས་དག་ཅིག་མེད་ཕྱིན།
དང་པོ་ནས་རྒྱུན་མ་བྱུང་བ་དང་། བྱུང་ཡང་ཧོར་ཁུངས་སུ་ལུས་པ་སོགས་ཀྱིས་ཆད་པ་རྣམས་ལའང་རྒྱུན་ཡོད་
པའི་ལུགས་སུ་བྱེད་པའམ་ཡང་ན་རྣམ་པར་དག་པའི་རྒྱུན་བཟང་པོ་དག་ཀྱང་རེ་འགར་མེད་པའི་ཁུལ་གྱིས་ཆུད་
ཟོས་སུ་བྱེད་པ་ལྟ་བུའི་དགག་བྱ་ཆེ་ཞིང༌། དྲི་མ་མེད་པའི་བསྟན་པ་རིང་དུ་གནས་ཤིང་ཚུལ་དེས་འ
་འཇིག་རྟེན་
171

ཕན་བདེ་རྒྱས་པར་
རང་ཉིད་ཀྱིས་ཀྱང་བརྒྱུད་ཡིག་ལ་བལྟས་ཏེ་རྗེས་སུ་ཡི་རང་བྱ་བ་དང་།
པར་འགྱུར་པ་དང་།
མང་
ང་ཐོས་ཆོས་ཀྱི་བག་ཆགས་དེ་ཉིད་བསྔོ་སྨོན་གྱི་ཁ་བསྒྱུར་ཞིང་མཐུ་ཅན་དུ་བྱེད་པ་སོགས་ཀྱི་དགོས་པ་ཆེ་བ་་་་་
གཞིར་བཅས། ལྷག་དོན་རྒྱལ་བའི་བཀའི་བརྒྱུད་ཡིག་རྒྱས་པ་དབུས་འགྱུར་ཆོས་ཀྱི་ཞིང་དང༌། ཆེན་པོ་ཧོར་ཀྱི་
བྱང་མཐར་རེ་གཉིས་མཆིས་པ་མ་གཏོགས། མདོ་སྨད་ཀྱི་ལྗོངས་སུ་དམིགས་སུ་མེད་པ་དང༌།
ཆ་ཧར་བཀའ་
འགྱུར་པས་གནང་
་གནང་སྐབས་ཀུན་གཟིགས་ཆོས་ཀྱི་སྤྱན་ལྡན་འཇིགས་མེད་རིགས་པའི་རལ་གྲིས་རྒྱས་པ་ཞིག་མཛད་
སྐད་གྲགས་ཀྱང་དེང་སྐབས་མ་ཕྱི་ཙམ་ཡང་མཐོང་ཐོས་ཀྱི་ཡུལ་དུ་མེད་པར་དབྱིངས་སུ་མནལ་བ་དང་། མན་
ངག་རྒྱ་མཚོའི་མངའ་བདག་རྗེ་བཙུན་ཤེས་རབ་རྒྱ་མཚོས་གསན་ཡིག་ཆེན་མོར་བརྒྱུད་ཡིག་རྒྱས་པ་ལོགས་སུ་་་་་
འགོད་པའི་ཞལ་འཕངས་མཛད་ཀྱང༌། དེ་བཞིན་གནང་བའི་སྟེང་དུ་མ་ཁེལ་བ་དང་། མདོ་སྨད་ལྷོ་བྱང་གི་
རྒྱུད་འདིར་ཅོ་ནེ་པར་མའི་སྟེང་ནས་ལུང་གནང་གིན་ཡོད་སྟབས།
འཆད་ཉན་པ་དག་ལ་ཕན་རླབས་ཆེ་བ་སོགས་མཐོང་ནས།
དེའི་གོ་རིམ་དང་མཐུན་པ་ཞིག་བྱུང་ན་
སྔ་མོ་རང་ལོ་ཞེ་གཉིས་པ་རབ་ཚེས་མེ་ལུག་ལོར་
ཆོས་སྡེ་ཆེན་པོ་བཀྲ་ཤིས་འཁྱིལ་དུ། ཁྱབ་བདག་བཀའ་འགྱུར་པ། ཨ་བྷྱཿཀརྨ་ས་རའི་ཞབས་དྲུང་དུ་ཆོས་འདིའི་
བཀའ་དྲིན་ནོད་སྐབས་ནས་འདི་འདྲ་ཞིག་འབྲི་འདུན་ཡོད་ཀྱང་རིམ་འགྱངས་སུ་ལུས། དུས་ཕྱིས་མཁས་བཙུན་
བཟང་པོའི་ཡོན་ཏན་གྱིས་མངོན་པར་མཐོ་ཞིང་། དགེ་ལྡན་བསྟན་པའི་སྲོག་ཤིང་མཚུངས་པ་མེད་པ།
ཕ་རྒོད་
རྣམ་གཉིས་ཀྱི་མཆོག་སྤྲུལ་རིན་ཆེན་རྣམ་ཟུང་གཅིག་གི་གཙོས་དམ་པའི་སྐྱེ་བརྒྱུད་འཛིན་པ་དུ་མ་དང༌། མང་
ཐོས་སྒྲུབ་ལ་གཞོལ་བའི་བྱ་བཏང་བ་མང་པོ་དང༌། གཞན་ཡང་གདན་ས་ཁག་གི་རབ་འབྱམས་པ་དང་ཕྱོགས་
གྱི་དོན་གཉེར་པ་ཁ་ཤས་བཅས་གསན་མཁན་བདུན་ཅུ་ལྷག་ལ་ཆེས་རྣམ་པར་དག་པའི་ལུང་རྒྱུན་དྲི་མ་མེད་པ་་
འདི་ཉིད་དབུལ་སྐབས། བསྟན་པ་སྤྱི་སྒེར་གྱི་བྱུང་རིམ་དང༌། རྒྱལ་བའི་བཀའ་རིན་པོ་ཆེ་བཞེངས་ཤིང་ཕྱི་མོ་
དཔར་གྱི་རིགས་ཇི་ལྟར་བསྐྲུན་ཚུལ། ལུང་རྒྱུན་བོད་དུ་དར་བའི་རིམ་པ་རྣམས་རྒྱས་བསྡུས་རན་ཞིང་ཁ་གསལ་
བའི་ལུགས་སུ་བཀོད།
དཀྱུས་ཀྱི་རྣམ་བཞག་གསལ་དུ་གཏོང་དགོས་པའི་རིགས་མཆན་གྱི་སྒོ་ནས་ངེས་པ་
བཙལ་སླ་བར་བྱས། ཆོས་ཚན་སོ་སོའི་བརྒྱུད་པ་ཚད་ཐུབ་ཀྱི་ཆོས་འབྱུང་རྣམ་ཐར་དཀར་ཆག་གསན་ཡིག་
སོགས་ཡིག་སྣ་མང་དུ་བཀླགས་ཏེ། གང་སྙེད་ཐུབ་པའི་ཁུལ་དུ་བགྱིས་ཤིང་ལུང་རྒྱུན་མེད་པ་དང་། དོགས་པ་
ས་
ཅན་གྱི་རིགས་མཆན་བུས་ཞིབ་ཏིག་བགྱིས་པ་སོགས་ལ་གང་ཅིས་རོག་དན་མདོ་སྔགས་རིག་གནས་རྒྱ་མཚོའི་
བང་མཛོད་འཛིན་པ་ཡོངས་ཀྱི་བཤེས་གཉེན་བྱ་བྲལ་བློ་བཟང་དཔལ་ལྡན་པས་གནང་བ་ལ་བརྟེན་ནས།
གསུམ་ན་འགྲན་ཟླ་མེད་པའི་ཆོས་ཀྱི་རྒྱལ་པོ་ཡུལ་མདོ་སྨད་ཀྱི་སྒྲུབ་པའི་ཤིང་རྟ་པ་ཆེན་པོ་ཡབ་རྗེ་སྐལ་ལྡན་རྒྱ་་་
མཚོའི་སྒྱུ་འཕྲུལ་གྱི་རོལ་བ་སྐྱབས་མགོན་རྡོ་རྗེ་འཆང་བློ་བཟང་སྐལ་ལྡན་བསྟན་པའི་རྒྱལ་མཚན་ཡབ་སྲས་ཉི་ཟླ་
ལྟ་བུ་གཙོ་བོར་གྱུར་པའི་མཁས་ཤིང་གྲུབ་པའི་འཁོར་ལོས་བསྒྱུར་བ་དུ་མའི་ཞབས་རྡུལ་ལ་སྤྱི་བོས་རེག་ཅིང་
ཟབ་རྒྱས་ཆོས་ཀྱི་ཕུང་པོ་མང་དུ་ཐོས་པའི་བཙུན་གཟུགས། འཇམ་དབྱངས་ཐུབ་བསྟན་རྒྱ་མཚོས་རབ་ཚེས་ས་
རྟ་ལོ།
བཅོམ་ལྡན་འདས་ཀྱིས་ཤེར་ཕྱིན་གྱི་མདོ་དང་དཔལ་དང་པོའི་སངས་རྒྱས་དུས་ཀྱི་འཁོར་ལོའི་རྒྱུད་
སོགས་ཐེག་པ་མཆོག་གི་ཆོས་འཁོར་མང་དུ་བསྐོར་བའི་དུས་ཚིགས། ནག་པ་ཟླ་བའི་དབང་ཕྱོགས་ཀྱི་རྒྱལ་བ་
དང་པོའི་ཉིན། རྣམ་འདྲེན་བླ་མ་སྐལ་ལྡན་རྒྱ་མཚོའི་གདན་ས་རོང་བོ་དཔལ་གྱི་གཙུག་ལག་ཁང་དུ་རྫོགས་པར་
172

བསྒྲིགས་པའི་ཡི་གེ་པ་ནི། རང་གི་དངོས་རྫས་གང་ཡོད་ཁུ་བསྡུས་